
PUBLISKO IEPIRKUMU KOMISIJA

Kuldīgā, Kuldīgas novadā
2024.gada 8.maijā Nr.1.38/24/65
Ieinteresētajiem piegādātājiem
Kuldīgas novada domes Publisko iepirkumu komisija ir saņēmusi ieinteresētā piegādāja 3.05.2024. jautājumu par iepirkumu Apvienotā projektēšana, būvdarbi un autoruzraudzība objektā „Skrundas vidusskolas ēkas atjaunošana Liepājas ielā 12, Skrundā, Kuldīgas novadā", ID Nr. KNP 2024/11-K/AF, turpmāk - Iepirkums, un sniedz sekojošu skaidrojumu:

Jautājums: Pretendents ir iepazinies ar Projektēšanas uzdevumu un uzskata, ka uzdevumā  minētais izpildes termiņš ir pārāk īss kvalitatīvai projekta izstrādei, ēkai ir jāveic izpētēs darbi, kas aizņem aptuveni mēnesi, projekts ir jāskaņo ar komunikāciju turētājiem un būvvaldi, kas kopumā  aizņem aptuveni 1.5 mēnešus, līdz ar to laika projekta izstrādei un skaņošanai ar pasūtītāju atliek pārāk maz. Līdz ar to pretendents lūdz Pasūtītāju pagarināt projekta izstrādes termiņu par 2 mēnešiem, neietekmējot būvniecības termiņu
Atbilde: Izvērtējot pretendenta uzdoto jautājumu, vēršam uzmanību, ka atbilstoši projektēšanas uzdevuma 12.sadaļā norādītajam, projektēšanai nav nepieciešami tehniskie noteikumi, līdz ar to izstrādāto dokumentāciju būs nepieciešams saskaņot tikai ar pasūtītāju un Kuldīgas novada būvvaldi. Ievērojot iepriekš norādīto, paredzētais būvniecības ieceru izstrādes termiņš netiek grozīts, jo pasūtītāja ieskatā tas ir pietiekams projektēšanas uzdevumā paredzēto darbu veikšanai.
Sakarā ar iepriekš minēto, Komisija publicē pasūtītāja profilā https://www.eis.gov.lv/EKEIS/Supplier/Procurement/120584 šo skaidrojumu.

